חיל הנחתים המלכותי

חיל הנחתים המלכותי (באנגלית: Royal Marines) הוא חיל נחתים, כלומר חיל רגלים קל ונייד, המתמחה בלוחמה אמפיבית, קרי נחיתות סער מן הים, בצבא הבריטי. באופן רשמי נחשב חיל הנחתים המלכותי לאחת מזרועות "השירות הימי" (Naval Service), הכולל גם את הצי המלכותי (Royal Navy), את מילואי הצי המלכותי (Royal Naval Reserve) ועוד. ברם, בשימוש שכיח השירות הימי כולו נקרא בשם "הצי המלכותי". על כן, על אף שמבחינה טכנית אין זה נכון לומר - למשל - שחיל הנחתים הוא חלק מן הצי המלכותי, הכללה זו טובה דיה לרוב הצרכים. לוחמי החיל חובשים לראשם כומתה ירוקה, מסורת אותה אימצו במלחמת העולם השנייה, עת התנדבו לוחמי החיל לקומנדו הבריטי.

מבנה החיל
156x156px|שמאל|ממוזער|תג חיל הנחתים המלכותי
הגוף המתמרן העיקרי של החיל הוא חטיבת הקומנדו השלישית, אשר כוללת בתוכה את גדודי הקומנדו (40, 42 ,45) של החיל ויחידות נוספות.
היחידות הנוספות בחיל הנחתים המלכותי הן:
 בית הספר ללחימת הקומנדו אשר בלימפסטון, המכשיר ומאמן בתוכו את לוחמי חיל הנחתים.
 רגימנט הקומנדו הלוגיסטי המספק סיוע לחטיבת הקומנדו השלישית
 יחידת הקומנדו ה-30, יחידת מודיעין מבצעים מיוחדים של החיל.
 קבוצת התקיפה הראשונה של חיל הנחתים המלכותי, אשר אחראית על השטת לוחמי החיל בסירות וכלי נחיתה אמפיביים.
 קבוצת הגנת הצי של חיל הנחתים המלכותי, האחראית על אבטחת כלי הנשק הגרעיני של הצי הבריטי.
 שירות הסירות המיוחד, שבסיסה בפול שבמחוז דורסט. שירות הסירות המיוחד הוא יחידת העילית של החיל ולמעשה הקומנדו הימי של הצי המלכותי אשר יחד עם ה-SAS מצוי תחת פיקוד הכוחות המיוחדים של הצבא הבריטי.
 תזמורת חיל הנחתים המלכותי.

היסטוריה
ממוזער|280x280 פיקסלים|לוחם חיל הנחתים המלכותי באפגניסטן בשנת 2011
ראשיתו של החיל ביחידה הראשונה שנוסדה בצבא הבריטי כחיל רגלים השייך לצי בשנת 1664 כרגימנט הים הרגלי של הדוכס של יורק ואולבני ועד מהרה נודע בשם רגימנט האדמירל. בשנת 1755 הוקם חיל הנחתים המלכותי באופן רשמי, ומאז לקחו לוחמי החיל חלק במרבית העימותים הקרבות והמלחמות בהם השתתף הצבא הבריטי. בין היתר לקחו לוחמי החיל חלק במלחמות הנפוליאוניות, במלחמת 1812 ובכלל זה בקרב ניו אורלינס, במלחמת קרים, בדיכוי מרד הבוקסרים בסין ובמלחמת העולם הראשונה ובכלל זה בנחיתת הסער בחופי גליפולי.

במלחמת העולם השנייה השתתפו לוחמי החיל בחלק ניכר מנחיתות הסער שביצעו הבריטים במלחמה, ובכלל זה הנחיתות בנורווגיה ובפלישה לנורמנדי. לוחמי החיל גם התנדבו ליחידות הקומנדו הבריטי שהוקם במלחמה והשתתפו ובפשיטות רבות ובהן הפשיטה על דייפ. במלחמה זו גם ייסד רוג'ר קורטני את יחידת הקומנדו הימי, שירות הסירות המיוחד, שפעלה במבצעים מיוחדים רבים בעורף האויב הגרמני והאיטלקי. בין לוחמיה המפורסמים היו הלורד ג'ורג' ג'ליקו ואנדרס לאסן שזכה בצלב ויקטוריה.

לאחר המלחמה שירתו כוחות היחידה במלחמות ומערכות שונות ביניהם. במבצע מוסקיטר הוטסו 845 לוחמי גדוד הקומנדו ה-45 של חיל הנחתים המלכותי במסוקים מנושאת המסוקים תזאוס וביצעו את מתקפת הסער האווירית הראשונה בהיסטוריה על העיר סואץ. כן לקחו לוחמי החיל חלק בלחימה בצפון אירלנד. במלחמת פוקלנד פעלה היחידה בהצטיינות תחת פיקודו של מפקד חטיבת הקומנדו השלישית, בריגדיר ג'וליאן תומפסון, יוצא חיל הנחתים המלכותי. לוחמי חיל הנחתים המלכותי פעלו גם במלחמת עיראק ואפגניסטן.

דרגות
למרות שחיל הנחתים הוא חלק מהצי המלכותי, מבנה הדרגות דומה יותר לנהוג בצבא הבריטי, אם זאת ישנם הבדלים בנראות ובשמות חלק מהדרגות.
 דרגות חוגריםקוד נאט"וOR-1OR-2OR-3OR-4OR-5OR-6OR-7OR-8OR-9סמל אין אין סמל 55px 55px אין 55px 55px 55px 55pxדרגהנחתרב-טוראי משנהרב-טוראיסמלסמל הדגלנגד שנינגד ראשוןשם באנגליתMarineLance CorporalCorporalSergeantColour SergeantWarrant Officer Class TwoWarrant Officer Class OneקיצורMne L/CplCplSgtCSgtWO2WO1

 דרגות קצונהקוד נאט"וOF-DOF-1OF-2OF-3OF-4OF-5OF-6OF-7OF-8OF-9OF-10 סמל none|55px none|55px none|55px none|55px none|55px none|55px none|55px none|55px none|55px none|55px איןדרגה צוער לֵיטננט שני לֵיטננט קפטן מייג'ור לוטננט קולונל קולונל בריגדיר מייג'ור גנרל לוטננט גנרל גנרלשם באנגליתOfficer CadetSecond LieutenantLieutenantCaptainMajorLieutenant ColonelColonelBrigadierMajor GeneralLieutenant GeneralGeneralקיצורLt2LtCaptMajLt ColColBrigMaj GenLt GenGen

ראו גם
 חיל הנחתים האמריקאי
 חיל הנחתים הרוסי

לקריאה נוספת
 ג'וליאן תומפסון, לא פיקניק, הוצאת מערכות, 1992.

 קישורים חיצוניים 





 בעז זלמנוביץ ועוזי בן-שלום, להיות מפקד בחי"ר, ביטאון ביבשה גיליון 12,  2.12.2009.
 גל פרל פינקל, "נצטרך להילחם כדי לנצח", כתב העת "בין המערכות", 29 בדצמבר 2021.

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הצבא הבריטי: רגימנטים
קטגוריה:יחידות צבא בריטניה
קטגוריה:הממלכה המאוחדת: היסטוריה צבאית
קטגוריה:חיל רגלים
קטגוריה:הצי המלכותי הבריטי במלחמת העולם השנייה
קטגוריה:הצי המלכותי הבריטי
בריטי